
Z A P I S N I K

20. sjednice Vijeća Mjesnog odbora Ivanja Reka,
održane 29. studenog 2022. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 20. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 19. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika,Vijeće jednoglasno utvrđuje

D N E V N I     R E D:
1. Aktualna komunalna problematika 
2. Korištenje prostora MS
3. Razno: izvješća, pitanja i prijedlozi




Ad 1. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. Postavljanje javne rasvjete na postojećem stupu za električnu energiju – Ulica Gustava Janečeka kod kbr. 3
2. Imenovanje Ulice Stjepana Jakopovića – usklađivanje s novostalom situacijom promjene katastarskih čestica u Katastru – inicijalni zaključak VMO I. Reka donesen u ožujku 2020. godine

Nakon rasprave Vijeće jednoglasno donosi 


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se od nadležne službe HEP-ODS zatraži:

- postavljanje javne rasvjete na postojećem stupu električne energije u Ulici Gustava Janečeka kod kbr. 3 – prema upućenoj zamolbi građana


Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Z A K L J U Č A K
o rješavanju komunalne problematike


1. Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se prema nadležnom Gradskom uredu za katastar te Odboru za imenovanje naselja, ulica i trgova Gradske skupštine Grada Zagreba uputi prijedlog za:

- dio Ivanjorečke ceste (dio k.č. 6360/1 K.o. Resnik) imenuje Ulicom Stjepana Jakopovića
- priložena skica lokacije prijedloga imenovanja ulice


2. Ime Stjepan Jakopović uvršteno je 2015., na prijedlog Vijeća Mjesnog odbora Ivanja Reka, u Fond Imena iz kojeg se imenuju javne površine za područje Grada Zagreba

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Ad 2. Korištenje prostora MS

Damir Ranec, predsjednik Vijeća Mjesnog odbora:

Ističe da su zaprimljeni zahtjevi za višekratno korištenje i jednokratno korištenje prostora Mjesne samouprave:
1. Udruga umirovljenika Ivanja Reka

U Raspravi su sudjelovali i svi ostali članovi vijećnici.

Nakon rasprave Vijeće jednoglasno donosi:


Z A K L J U Č A K
o korištenju prostora 


Vijeće Mjesnog odbora Ivanja Reka odobrava višekratno korištenje prostora za Udruga umirovljenika Ivanja Reka koju zastupa Katarina Juvan u terminu petkom od 15-18h i svaka prva nedjelja u mjesecu od 17-22h


Ad 3. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

04.11.2022. dobiven dopis od Čistoće o nemogućnosti postavljanja košarica za otpatke na području MO Ivanja Reka da trenutno nemaju istih na zalihi, na temelju prethodnog upućenog zaključka od MO I. Reka

14.11.2022. dobiven dopis od Gradskog ureda za izgradnju da nisu u nadležnosti za sklapanje sporazumnog dogovora s RH i Gradom Dugo Selo na temelju pokrenute inicijative od MO I. Reka za uređenje prostora iza Crkve prema nasipu GOK-a

13.11.2022. upućen dopis prema Čistoći za potrebu čišćenja i odvoza nakupljenog otpada kraj spremnika na zelenim otocima na području MO Ivanja Reka. Smeće je odveženo i lokacije su počišćene 16.11.2022. 

Dovršeno u 21.00 sati.
Zapisnik sastavio: 
Damir Ranec

Predsjednik Vijeća Mjesnog odbora
           Ivanja Reka
Damir Ranec, mag.oec.
